གཙོ་ཆེ་ཤོས་ཤེས་ཡོན་སློབ་སྦྱོང་བྱེད་བཞིན་ཡོད་པའི་བོད་ཕྲུག་ཚོ་ཚང་མས་ཧུར་ཐག་བྱེད་དགོས།སྤྱིའི་སངས་རྒྱས་ཀྱི་བསྟན་པ་དང།ང་རང་ཚོ་བོད་གངས་ཅན་ལྗོངས་ཀྱི་རང་དབང་གཉིས་འབྲེལ་བ་ཤིན་ཏུ་དམ་པོ་ཡོད།སངས་རྒྱས་ཀྱི་བསྟན་པ་དང་ཟུང་དུ་འབྲེལ་བའི་བོད་མི་རིགས་ཞེས་པ་འདི་མི་སྒེར་སོ་སོའི་མི་ཚེ་ལ་ཚད་ཡོད་པས་མི་རབས་བརྗེ་འགྲོ་གི་ཡོད་ཀྱང།བོད་རིགས་མུ་མཐུད་ནས་གནས་དགོས་པས་མི་ཐོག་རྒན་པ་ཚོ་རྫོགས་ཀྱིན་རྫོགས་ཀྱིན་ལ་མི་ཐོག་གཞོན་པ་ཚོས་དེའི་མཇུག་མཐུད་ཀྱིན་མཐུད་ཀྱིན་བྱེད་དགོས།སྔོན་ལ་མཐའ་ཡས་པའི་སེམས་ཅན་ཐམས་ཅད་ཀྱི་དོན་དུ་མ་བྱུང་ཡང་སྤྱིར་འཛམ་བུ་གླིང་དང།བྱེ་བྲག་དེའི་ནང་ཚན་ཨེ་ཤ་ཡ་དབུས་སུ་བཞག་པ་དེའི་ཉེ་འཁོར་གྱི་ས་ཁུལ་ཡོངས་ལ་ཞི་བདེ་དང།ཁོར་ཡུག་གཙང་མ་ཡོང་བའི་ཆ་རྐྱེན་ཞིག་ང་རང་ཚོ་བོད་མི་རིགས་ཀྱིས་བསྐྲུན་དགོས།དེའི་ཐད་མིག་དཔེ་བཟང་པོ་ཞིག་འཇོག་ཐུབ་པའི་ནུས་པ་ང་ཚོར་ཏན་ཏན་ཡོད་ལ།གོ་སྐབས་ཤིག་བྱུང་ཕྱིན་ང་ཚོས་ཆ་རྐྱེན་དེ་དག་བསྒྲུབ་ཐུབ།དེ་ལུགས་ཚང་མའི་སེམས་ལ་འཆར་བའི་སྒོ་ནས་ཕྱི་ནང་གི་ཤེས་ཡོན་སློབ་སྦྱོང་གང་ཅིར་ཧུར་བརྩོན་བྱེད་རོགས་ཞེས་འབོད་སྐུལ་ཞུ་རྒྱུ་ཡིན།